title: Directiva 1999/18/CE a Comisiei din 18 martie 1999 de adaptare la progresul tehnic a Directivei 76/762/CEE a Consiliului privind lămpile de ceață față pentru autovehicule și becurile pentru aceste lămpiText cu relevanță pentru SEE.

text:
Anunţ juridic important

|

31999L0018

Official Journal L 097 , 12/04/1999 P. 0082 - 0097 Ediţie specială în limba cehă Chapter 13 Volume 23 P. 366  - 382 Ediţie specială în limba estonă Chapter 13 Volume 23 P. 366  - 382 Ediţie specială în limba maghiară Chapter 13 Volume 23 P. 366  - 382 Ediţie specială în limba lituaniană Chapter 13 Volume 23 P. 366  - 382 Ediţie specială în limba letonă Chapter 13 Volume 23 P. 366  - 382 Ediţie specială în limba malteză Chapter 13 Volume 23 P. 366  - 382 Ediţie specială în limba polonă Chapter 13 Volume 23 P. 366  - 382 Ediţie specială în limba slovacă Chapter 13 Volume 23 P. 366  - 382 Ediţie specială în limba slovenă Chapter 13 Volume 23 P. 366  - 382

		19990318Directiva 1999/18/CE a Comisieidin 18 martie 1999de adaptare la progresul tehnic a Directivei 76/762/CEE a Consiliului privind lămpile de ceață față pentru autovehicule și becurile pentru aceste lămpi(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 70/156/CEE a Consiliului din 6 februarie 1970 privind apropierea legislațiilor statelor membre referitoare la omologarea de tip a autovehiculelor și a remorcilor acestora [1], astfel cum a fost modificată ultima dată prin Directiva 98/91/CE a Parlamentului European și a Consiliului [2] și, în special, articolul 13 alineatul (2) al celei dintâi,având în vedere Directiva 76/762/CEE a Consiliului din 27 iunie 1976 privind apropierea legislațiilor statelor membre referitoare la lămpile de ceață față pentru autovehicule și la becurile pentru aceste lămpi [3], astfel cum a fost modificată ultima dată prin Actul de aderare a Austriei, a Finlandei și a Suediei și, în special, articolul 10 al celei dintâi,întrucât:(1) Directiva 76/762/CEE este una dintre directivele speciale care fac parte din procedura de omologare CE de tip instituită prin Directiva 70/156/CEE; întrucât, prin urmare, dispozițiile stabilite în Directiva 70/156/CEE privind sistemele, componentele și unitățile tehnice separate ale vehiculelor se aplică Directivei 76/762/CEE.(2) Îndeosebi articolul 3 alineatul (4) și articolul 4 alineatul (3) din Directiva 70/156/CEE prevăd ca fiecare directivă specială să cuprindă în anexă o fișă de informații, precum și un certificat de omologare de tip întocmit în conformitate cu anexa VI la Directiva 70/156/CEE, în scopul informatizării omologării de tip; întrucât certificatul de omologare de tip prevăzut de Directiva 76/762/CEE ar trebui modificat în consecință.(3) Procedurile în cauză ar trebui simplificate pentru a menține echivalența instituită prin articolul 9 alineatul (2) din Directiva 70/156/CEE între anumite directive speciale și regulamentele corespunzătoare ale Comisiei Economice pentru Europa a Organizației Națiunilor Unite (CEE-ONU), atunci când sunt modificate regulamentele respective; întrucât, în primă etapă, cerințele tehnice ale Directivei 76/762/CEE ar trebui înlocuite cu cele din Regulamentul nr. 19 al CEE-ONU printr-un sistem de referințe încrucișate.(4) Este necesar să se asigure respectarea cerințelor Directivei 76/756/CEE a Consiliului [4], astfel cum a fost modificată ultima dată prin Directiva 97/28/CE a Comisiei [5] și ale Directivei 76/761/CEE a Consiliului [6], astfel cum a fost modificată ultima dată prin Directiva 1999/17/CE a Comisiei [7].(5) Măsurile prevăzute de prezenta directivă sunt conforme cu avizul Comitetului pentru adaptarea la progresul tehnic înființat prin Directiva 70/156/CEE,ADOPTĂ PREZENTA DIRECTIVĂ:Articolul 1Directiva 76/762/CEE se modifică după cum urmează:1. Titlul se înlocuiește cu următorul titlu:"privind apropierea legislațiilor statelor membre referitoare la lămpile de ceață față pentru autovehicule".2. La articolul 1, alineatul (1) se înlocuiește cu următorul text:"(1) Statele membre acordă omologarea CE pentru orice tip de lampă de ceață față care îndeplinește cerințele de construcție și de încercare stabilite în anexele corespunzătoare."3. La articolul 2, primul paragraf se înlocuiește cu următorul text:"Pentru fiecare tip de lampă de ceață față pe care o omologhează în temeiul articolului 1, statele membre eliberează constructorului o marcă de omologare CE de tip pentru componente în conformitate cu prezentat în apendicele 3 din anexa I".4. Articolul 4 se înlocuiește cu următorul text:"Articolul 4Autoritățile competente ale statelor membre se informează reciproc, prin procedurile menționate la articolul 4 alineatul (6) din Directiva 70/156/CEE, în legătură cu fiecare omologare acordată, refuzată sau retrasă în temeiul prezentei directive."5. Articolul 9 se înlocuiește cu următorul text:"Articolul 9În sensul prezentei directive, prin "vehicul" se înțelege orice autovehicul destinat circulației rutiere, cu sau fără caroserie, având cel puțin patru roți și o viteză maximă constructivă mai mare de 25 km/h, precum și remorcile acestuia, cu excepția vehiculelor care se deplasează pe șine, a tractoarelor agricole și forestiere și a tuturor utilajelor mobile."6. Anexele se înlocuiesc cu textul din anexa la prezenta directivă.Articolul 2(1) Începând cu 1 octombrie 1999, sau, în cazul în care publicarea textelor menționate la articolul 3 se amână după 1 aprilie 1999, la șase luni de la data efectivă a publicării acestor texte, din motive legate de lămpile de ceață față, statele membre:- nu pot refuza acordarea omologării CE sau a omologării naționale a unui tip de vehicul sau a unui tip de lampă de ceață;- nu pot interzice înmatricularea, vânzarea sau introducerea în circulație a vehiculelor sau vânzarea sau introducerea în circulație a lămpilor de ceață față,cu condiția ca lămpile de ceață față să fie conforme cu cerințele Directivei 76/762/CEE, astfel cum a fost modificată prin prezenta directivă, și ca montarea acestora pe vehiculele să fie conformă cu cerințele stabilite în Directiva 76/756/CEE.(2) Începând cu 1 aprilie 2000, statele membre:- nu mai acordă omologare CE;- pot refuza acordarea omologării naționalepentru orice tip de vehicul, din motive legate de lămpile de ceață față, precum și pentru orice tip de lampă de ceață față, dacă nu sunt îndeplinite cerințele Directivei 76/762/CEE, astfel cum au fost modificate prin prezenta directivă.(3) Începând cu 1 aprilie 2001, cerințele Directivei 76/762/CEE referitoare la lămpile de ceață față în calitate de componente, astfel cum sunt modificate prin prezenta directivă, sunt aplicabile în sensul articolului 7 alineatul (2) din Directiva 70/156/CEE.(4) Fără a aduce atingere alineatelor (2) și (3), în ceea ce privește piesele de schimb, statele membre continuă să acorde omologare CE de tip pentru lămpi de ceață față și să permită vânzarea și introducerea în circulație a acestora în conformitate cu versiunile anterioare ale Directivei 76/762/CEE, cu condiția ca aceste lămpi de ceață față:- să fie destinate montării pe vehicule introduse deja în circulație;- să fie conforme cu cerințele directivei menționate care erau în vigoare la data înmatriculării inițiale a vehiculelor.Articolul 3Alineatele și anexele Regulamentului nr. 19 al CEE - ONU menționate la punctul 1 din anexa II se publică în Jurnalul Oficial al Comunităților Europene înainte de 1 aprilie 1999.Articolul 4(1) Statele membre pun în aplicare actele cu putere de lege și actele administrative necesare pentru a se conforma prezentei directive până la 1 octombrie 1999; cu toate acestea, în cazul în care publicarea textelor menționate la articolul 3 se amână după 1 aprilie 1999, statele membre duc la îndeplinire această obligație la șase luni de la data publicării efective a acestor texte. Statele membre informează de îndată Comisia cu privire la aceasta.Statele membre aplică actele respective de la 1 octombrie 1999 sau, în cazul în care publicarea textelor menționate la articolul 3 se amână după 1 aprilie 1999, la șase luni de la data publicării efective a actelor respective.Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.(2) Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.Articolul 5Prezenta directivă intră în vigoare în a douăzecea zi de la data publicării în Jurnalul Oficial al Comunităților Europene.Articolul 6Prezenta directivă se adresează statelor membre.Adoptată la Bruxelles, 18 martie 1999.Pentru ComisieMartin BangemannMembru al Comisiei[1] JO L 42, 23.2.1970, p. 1.[2] JO L 11, 16.1.1999, p. 25.[3] JO L 262, 27.9.1976, p. 122.[4] JO L 262, 27.9.1976, p. 1.[5] JO L 171, 30.6.1997, p. 1.[6] JO L 262, 27.9.1976, p. 96.[7] JO L 97, 12.4.1999, p. 45.--------------------------------------------------19990318ANEXĂ""19990318LISTA ANEXELORANEXA I: Dispoziții administrative pentru omologarea de tipApendicele 1: Fișa de informațiiApendicele 2: Certificat de omologare de tipApendicele 3: Modele de marcă de omologare CE de tip pentru componenteANEXA II: Cerințe tehnice""19990318ANEXA IDISPOZIȚII ADMINISTRATIVE PENTRU OMOLOGAREA DE TIP1. CEREREA DE OMOLOGARE CE DE TIP PENTRU COMPONENTE1.1. Cererea de omologare CE, în temeiul articolului 3 alineatul (4) din Directiva 70/156/CEE, a unui tip de lampă de ceață față se înaintează de către producător.1.2. În apendicele 1 este prezentat un model de fișă de informații.1.3. Serviciului tehnic responsabil cu efectuarea încercărilor de omologare trebuie să îi fie prezentate următoarele elemente:1.3.1. două mostre, echipate cu lampa sau lămpile recomandate;1.3.2. pentru încercarea materialului plastic din care sunt confecționate dispersoarele:1.3.2.1. treisprezece dispersoare;1.3.2.1.1. șase din aceste dispersoare se pot înlocui cu șase mostre de material, cu dimensiuni de cel puțin 60 mm × 80 mm, cu o suprafață exterioară plană sau convexă care să prezinte în partea centrală o zonă deosebit de plană (cu raza de curbură de cel puțin de 300 mm) măsurând cel puțin 15 mm × 15 mm;1.3.2.1.2. fiecare din aceste dispersoare sau mostre de material trebuie să fie fabricat prin metoda utilizată la producția de serie;1.3.2.2. un reflector la care se pot monta dispersoarele în conformitate cu instrucțiunile producătorului.1.3.3. Specificațiile privind caracteristicile materialelor din care sunt confecționate dispersoarele și, după caz, ale produsele de acoperire trebuie să fie însoțite de raportul de încercare al acestor materiale și produse de acoperire, în cazul în care acestea au fost deja încercate.2. MARCAJE2.1. Dispozitivele prezentate pentru omologarea CE de tip pentru componente trebuie să poarte:2.1.1. denumirea sau marca comercială a producătorului;2.1.2. în cazul lămpilor cu surse luminoase înlocuibile: tipul (tipurile) prescris(e) de lampă cu incandescență;2.1.3. în cazul lămpilor cu surse luminoase neînlocuibile: tensiunea și puterea nominale.2.2. Aceste marcaje trebuie să fie perfect lizibile și rezistente la ștergere și aplicate pe suprafața iluminantă sau pe una din suprafețele iluminante ale dispozitivului. Marcajele trebuie să fie vizibile din exterior atunci când dispozitivul este montat pe vehicul.2.3. Fiecare dispozitiv dispune de spațiu suficient pentru a permite aplicarea mărcii de omologare de tip pentru componente. Acest spațiu este indicat în desenele menționate în apendicele 1.3. ACORDAREA OMOLOGĂRII CE PE COMPONENTE3.1. În cazul în care sunt îndeplinite cerințele corespunzătoare, se acordă omologarea CE de tip în conformitate cu articolul 4 alineatul (3) și, după caz, articolul 4 alineatul (4) din Directiva 70/156/CEE.NB: Niciun element din prezenta directivă nu împiedică un stat membru să interzică combinarea unui far care încorporează un dispersor din material plastic omologat în temeiul prezentei directive cu un dispozitiv mecanic de ștergere a farurilor (ștergătoare de far).3.2. În apendicele 2 se prezintă un model de certificat de omologare CE de tip.3.3. Fiecărui tip de lampă de ceață față omologat i se atribuie un număr de omologare în conformitate cu anexa VII la Directiva 70/156/CEE. Același stat membru nu poate să atribuie același număr unui alt tip de lampă de ceață față.3.4. În cazul în care se solicită omologarea CE pentru un tip de dispozitiv de iluminare și de semnalizare luminoasă care include o lampă de ceață față și alte lămpi, se poate atribui un număr unic de omologare CE de tip, cu condiția ca lampa de ceață față să fie conformă cu cerințele prezentei directive și ca fiecare din celelalte lămpi care fac parte din dispozitivul de iluminare și de semnalizare luminoasă pentru care se solicită omologarea CE de tip să fie conformă cu dispozițiile directivei individuale care i se aplică.4. MARCA DE OMOLOGARE CE DE TIP PENTRU COMPONENTE4.1. Pe lângă marcajele menționate la punctul 2.1, fiecare lampă de ceață față conformă cu tipul omologat în temeiul prezentei directive trebuie să aibă aplicată o marcă de omologare CE de tip pentru componente.4.2. Această marcă va consta în:4.2.1. litera "e" încadrată într-un dreptunghi, urmată de numărul sau de grupul de litere distinctive atribuite statului membru care a acordat omologarea de tip:1.  pentru Germania2.  pentru Franța3.  pentru Italia4.  pentru Țările de Jos5.  pentru Suedia6.  pentru Belgia9.  pentru Spania11.  pentru Regatul Unit12  pentru Austria13  pentru Luxemburg17  pentru Finlanda18  pentru Danemarca21  pentru Portugalia23  pentru GreciaIRL  pentru Irlanda;4.2.2. în vecinătatea dreptunghiului, "numărul de omologare de bază" cuprins în secțiunea a 4-a a numărului omologării de tip menționat în anexa VII la Directiva 70/156/CEE, precedat de cele două cifre care indică numărul de ordine atribuit celei mai recente modificări tehnice importante aduse Directivei 76/762/CEE la data acordării omologării CEE de tip. În prezenta directivă numărul de ordine este 02;4.2.3. simboluri suplimentare după cum urmează:4.2.3.1. litera "B";4.2.3.2. la lămpile de ceață față care au încorporat un dispersor din material plastic, grupul de litere "PL" aplicat în apropierea simbolului prevăzut la punctul 4.2.3.1 de mai sus;4.2.3.3. în fiecare caz, se menționează în certificatul de omologare de tip menționat la punctul 3.2 modul de operare folosit în timpul procedurii de încercare în conformitate cu alineatul 1.1.1.1 din anexa 4 [*], precum și tensiunile admisibile în conformitate cu alineatul 1.1.1.2 din anexa 4 [*].În funcție de caz, dispozitivul se marchează după cum urmează:La unitățile care îndeplinesc cerințele prezentei directive și sunt proiectate astfel încât filamentul (filamentele) unei funcții să nu se aprindă simultan cu cel al oricărei alte funcții cu care poate fi încorporat reciproc: în interiorul mărcii de omologare a acestei funcții se aplică o bară oblică (/) după simbolul aferent funcției respective.Cu toate acestea, în cazul în care numai lampa de ceață față și lumina de întâlnire nu se aprind simultan, bara oblică se aplică după simbolul pentru lampa de ceață, acest simbol fiind aplicat fie separat, fie la capătul unei combinații de simboluri.La unitățile care îndeplinesc cerințele anexei 4 [*] numai atunci când sunt alimentate cu o tensiune de 6 V sau 12 V, se aplică lângă dulia lămpii cu incandescență un simbol compus din numărul 24 barat de o cruce oblică (x). Încorporarea reciprocă a luminii de întâlnire cu lampa de ceață față este posibilă în cazul în care este conformă cu Directiva 76/756/CEE.4.3. Marca de omologare CE de tip pentru componente trebuie aplicată pe dispersorul lămpii sau pe unul dintre dispersoare în așa fel încât să fie rezistentă la ștergere și să fie perfect lizibilă chiar și atunci când lampa este montată pe vehicul.4.4. Dispunerea mărcii de omologare4.4.1. Lămpi independente:Exemple de marcă de omologare CE de tip pentru componente sunt prezentate în figura 1 din apendicele 3.4.4.2. Lămpi grupate, combinate sau încorporate reciproc4.4.2.1. Atunci când se atribuie un număr unic de omologare CE de tip pentru componente, în conformitate cu punctul 3.4 de mai sus, pentru un tip de dispozitiv de iluminare și de semnalizare luminoasă care este compus dintr-o lampă de ceață față și alte lămpi, se poate aplica o singură marcă de omologare CE de tip pentru componente, care este formată din:4.4.2.1.1. litera "e" încadrată într-un dreptunghi, urmată de numărul sau grupul de litere distinctive atribuite statului membru care a acordat omologarea de tip (a se vedea punctul 4.2.1);4.4.2.1.2. numărul de omologare de bază (a se vedea punctul 4.2.2, prima jumătate a tezei);4.4.2.1.3. după caz, săgeata necesară, în măsura în care se referă la ansamblul de lămpi ca întreg.4.4.2.2. Această marcă poate fi amplasată oriunde pe lămpile grupate, combinate sau încorporate reciproc, cu condiția:4.4.2.2.1. să fie vizibilă după montarea lămpilor;4.4.2.2.2. nicio componentă care transmite lumină aparținând lămpilor grupate, combinate sau încorporate reciproc să nu poată fi îndepărtată fără a antrena, în același timp, îndepărtarea mărcii de omologare.4.4.2.3. Se aplică simbolul de identificare pentru fiecare lampă, corespunzător fiecărei directive în temeiul căreia a fost acordată omologarea CE de tip pentru componente, precum și numărul de ordine (a se vedea punctul 4.2.2 a doua jumătate a tezei) și, după caz, litera "D" și săgeata corespunzătoare:4.4.2.3.1. fie pe suprafața iluminantă corespunzătoare;4.4.2.3.2. fie grupat, în așa fel încât fiecare din lămpile grupate, combinate sau încorporate reciproc să poată fi identificată în mod clar.4.4.2.4. Dimensiunile elementelor constitutive ale acestei mărci nu trebuie să fie mai mici decât dimensiunile minime specificate pentru mărcile individuale de diversele directive în temeiul cărora s-a acordat omologarea CE de tip pentru componente.4.4.2.5. Exemple de marcă de omologare CE de tip pentru componente pentru o lampă grupată, combinată sau încorporată reciproc cu alte lămpi sunt prezentate în figura 2 din apendicele 3.4.4.3. În cazul lămpilor încorporate reciproc cu alte lămpi, al căror dispersor poate fi utilizat pentru alte tipuri de faruri:4.4.3.1. se aplică dispozițiile stabilite în punctul 4.4.2 de mai sus;4.4.3.2. de asemenea, în cazurile în care se utilizează același dispersor, aceasta poate purta diferitele mărci de omologare corespunzătoare diferitelor tipuri de faruri sau ansambluri de lămpi, cu condiția ca pe carcasa farului, chiar dacă aceasta nu poate fi separată de dispersor, să fie disponibil spațiul descris la punctul 2.3 de mai sus și să fie aplicate mărcile de omologare aferente funcțiilor efective;4.4.3.3. în cazul în care diverse tipuri de faruri sunt echipate cu aceeași carcasă, aceasta din urmă poate să aibă aplicate diferitele mărci de omologare;4.4.3.4. Exemple de marcă de omologare CE de tip pentru componente pentru lămpi încorporate reciproc cu un far sunt prezentate în figura 3 din apendicele 3.5. MODIFICĂRI ADUSE TIPULUI ȘI REVIZUIRI ALE OMOLOGĂRILOR5.1. În cazul unor modificări aduse tipului omologat în temeiul prezentei directive, se aplică dispozițiile articolului 5 din Directiva 70/156/CEE.6. CONFORMITATEA PRODUCȚIEI6.1. De regulă, măsurile de asigurare a conformității producției se adoptă în conformitate cu dispozițiile stabilite în articolul 10 din Directiva 70/156/CEE.6.2. În special, încercările care trebuie efectuate în conformitate cu punctul 2.3.5 din anexa X la Directiva 70/156/CEE sunt cele prevăzute la punctul 3 din anexa 5 și în anexa 6 iar criteriile utilizate la selectarea mostrelor în vederea încercărilor menționate la punctele 2.4.2. și 2.4.3. din anexa X sunt cele din anexa 7 la documentele menționate la punctul 1 din anexa II la prezenta directivă.6.3. Frecvența normală de inspecție autorizată de autoritatea de omologare este odată la doi ani.""19990318Apendicele 1+++++ TIFF ++++++++++ TIFF +++++""19990318Apendicele 2+++++ TIFF ++++++++++ TIFF +++++""19990318Apendicele 3EXEMPLE DE MARCĂ DE OMOLOGARE CE DE TIP PENTRU COMPONENTEFigura 1a+++++ TIFF +++++Figura 1b+++++ TIFF +++++Dispozitivul care are aplicată marca de omologare CE de tip pentru componente prezentată mai sus este o lampă de ceață față, tip omologat în Germania (e1) în temeiul prezentei directive (02) cu numărul de omologare de bază 1471.Figura 1a indică faptul că lampa de ceață față are încorporat un dispersor din material plastic și că nu se poate aprinde simultan cu orice altă lampă cu care poate fi încorporată reciproc.Figura 1b indică faptul că lampa de ceață față poate aprinde simultan cu orice altă lampă cu care poate fi încorporată reciproc.Figura 2Marcaj simplificat pentru lămpile grupate, combinate sau încorporate reciproc, atunci când două sau mai multe lămpi fac parte din același ansamblu(Liniile verticale și orizontale prezintă schematic forma dispozitivului de semnalizare luminoasă. Acestea nu fac parte din marca de omologare)MODEL A+++++ TIFF +++++MODEL B+++++ TIFF +++++MODEL C+++++ TIFF +++++MODEL D+++++ TIFF +++++Notă:Cele patru exemple de mărci de omologare, modelele A, B C și D, reprezintă patru variante posibile de marcare a unui dispozitiv de iluminare și de semnalizare luminoasă, atunci când conține două sau mai multe lămpi ca părți ale aceluiași ansamblu de lămpi grupate, combinate sau încorporate reciproc. Aceste mărci de omologare arată că dispozitivul a fost omologat în Germania (e1) cu numărul de omologare de bază 7120 și este alcătuit din următoarele componente:O lampă de poziție față (A) omologată în conformitate cu anexa II la Directiva 76/758/CEE, număr de ordine 02, proiectată pentru circulația pe partea stângă;Un far (HCR) cu o lumină de întâlnire proiectată pentru circulația atât pe partea dreaptă, cât și pe partea stângă, și o lumină de drum cu o intensitate maximă cuprinsă între 86250 și 101250 candele (indicată prin numărul 30), omologat în conformitate cu anexa V la Directiva 76/761/CEE, număr de ordine 02, având încorporat un dispersor din material plastic (PL);O lampă de ceață față (B) omologată în conformitate cu Directiva 76/762/CEE număr de ordine 02, având încorporat un dispersor din material plastic (PL);O lampă indicatoare de direcție față din categoria 1a, omologată în conformitate cu Directiva 76/759/CEE, număr de ordine 01.Figura 3Lampă încorporată reciproc sau grupată cu un far+++++ TIFF +++++Exemplul de mai sus corespunde marcajului unui dispersor destinat utilizării la diferite tipuri de faruri și anume:fie: un far cu o lumină de întâlnire proiectat pentru circulația pe ambele părți ale drumului și o lumină de drum cu o intensitate luminoasă maximă cuprinsă între 86250 și 101250 candele (indicată prin numărul 30), omologat în Germania (e1) cu numărul de omologare de bază 7120 în conformitate cu cerințele anexei IV la Directiva 76/761/CEE, număr de ordine 04, care este încorporat reciproc cu o lampă de ceață față omologată în conformitate cu Directiva 76/762/CEE, număr de ordine 02,fie:un far cu lumină de întâlnire și lumină de drum, proiectat pentru circulația pe ambele părți ale drumului și omologat în Germania (e1) cu numărul de omologare de bază 7122 în conformitate cu cerințele anexei II la Directiva 76/761/CEE, număr de ordine 01, care este încorporat reciproc cu aceeași lampă de ceață față ca mai sus,fie:oricare dintre farurile mai sus menționate omologate ca o lampă unică.Carcasa farului trebuie să aibă aplicat numărul unic de omologare valabil, de exemplu:+++++ TIFF +++++sau+++++ TIFF +++++sau+++++ TIFF +++++sau+++++ TIFF +++++""19990318ANEXA IICERINȚE TEHNICE1. Cerințele tehnice sunt cele stabilite în alineatele (1) și (5) - (8) și în anexele 3 - 7 la Regulamentul nr. 19 al CEE-ONU, care este constituit dintr-o consolidare a următoarelor documente:- seria 02 de modificări, care încorporează suplimentele 1 - 4 la seria 02 de modificări [1];- suplimentul 5 la seria 02 de modificării, inclusiv rectificările aduse reviziei 3 a Regulamentului nr. 19 [2];- suplimentul 6 la seria 02 de modificări [3];- suplimentul 7 la seria 02 de modificări [4];- suplimentul 8 la seria 02 de modificări [5];cu următoarele excepții:1.1. Trimiterile la "Regulamentul nr. 37" se interpretează ca trimiteri la "anexa VII la Directiva 76/761/CEE".1.2. La alineatul 5.1, termenii "alineatul 2.2.3 de mai sus" înseamnă "punctul 1.3.1 din anexa I la prezenta directivă".1.3. La alineatul 1.1 din anexa 5 și în titlul tabelului A din apendicele 1, termenii "alineatul 2.2.4 din prezentul regulament" înseamnă "punctul 1.3.2 din anexa I la prezenta directivă".1.4. La alineatul 1.2 din anexa 5 și în titlul tabelului B din apendicele 1, termenii "alineatul 2.2.3 din prezentul regulament" înseamnă "punctul 1.3.1 din anexa I la prezenta directivă".1.5. La alineatul 2.4.2 din anexa 5, termenii "alineatul 2.2.4.1.1" înseamnă "punctul 1.3.2.1.1 din anexa I la prezenta directivă".1.6. La alineatele 2.3 și 3.3 din anexa 7, termenii "alineatul (12)" înseamnă "articolul 11 din Directiva 70/156/CEE".1.7. La alineatul 2.5 din anexa 6, termenii "alineatul 11.1 din prezentul regulament" înseamnă "punctul 2.1 din anexa X la Directiva 70/156/CEE".""[*] La documentele menționate la punctul 1 din anexa II la prezenta directivă.[1] [2] [3] [4] TRANS/WP. 29/568.[5] TRANS/WP. 29/617.--------------------------------------------------


title: Directiva 97/40/CE a Consiliului din 25 iunie 1997 de modificare a Directivei 93/113/CE privind utilizarea și comercializarea enzimelor, a microorganismelor și a preparatelor lor în hrana pentru animale

text:
               03/Volumul 21

               RO

               Jurnalul Ofícial al Uniunii Europene

               243

         31997L0040

               L 180/21

               JURNALUL OFÍCIAL AL UNIUNII EUROPENE

      DIRECTIVA 97/40/CE A CONSILIULUI

   din 25 iunie 1997
   de modificare a Directivei 93/113/CE privind utilizarea și comercializarea enzimelor, a microorganismelor și a preparatelor lor în hrana pentru animale
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 43,
   având în vedere propunerea Comisiei (1),
   având în vedere avizul Parlamentului European (2),
   având în vedere avizul Comitetului Economic și Social (3),
   întrucât Directiva 70/524/CEE a Consiliului din 23 noiembrie 1970 privind aditivii din hrana pentru animale (4) stabilește principiile privind admiterea și utilizarea aditivilor;
   întrucât Directiva 93/113/CE (5) autorizează statele membre să permită temporar utilizarea și comercializarea produselor în cauză cu condiția ca, pe baza dovezilor științifice disponibile, acestea să nu prezinte nici un pericol pentru sănătatea animală sau a oamenilor;
   întrucât Directiva 93/113/CE solicită Comisiei să decidă până la 1 ianuarie 1997 cu privire la dosarele depuse de statele membre până la 1 ianuarie 1996 pentru obținerea autorizației comunitare prevăzute în Directiva 70/524/CEE;
   întrucât, din cauza numărului mare de dosare depuse de statele membre, a fost imposibil să se decidă, în deplină cunoaștere a faptelor, în privința tuturor cererilor de autorizare până la 31 decembrie 1996; întrucât, prin urmare, este necesar să se amâne cu 18 luni data până la care Comisia trebuie să decidă, astfel încât Comisia și statele membre să dispună de timp suficient pentru a analiza cu atenție dosarele care le sunt prezentate,
   ADOPTĂ PREZENTA DIRECTIVĂ:
   Articolul 1
   Data de 1 ianuarie 1997 prevăzută în articolul 5 din Directiva 93/113/CE se înlocuiește cu data de 1 iulie 1998.
   Articolul 2
   Prezenta directivă intră în vigoare în a șaptea zi de la data publicării în Jurnalul Oficial al Comunităților Europene.
   Articolul 3
   Prezenta directivă se adresează statelor membre.

      Adoptată la Luxemburg, 25 iunie 1997.

            Pentru Consiliu

            Președintele

         J. VAN AARTSEN

      (1)  JO C 95, 24.3.1997, p. 30.

      (2)  JO C 85, 17.3.1997, p. 176.

      (3)  JO C 133, 28.4.1997, p. 26.

      (4)  JO L 270, 14.12.1970, p. 1. Directivă modificată ultima dată de Directiva 96/66/CE a Comisiei (JO L 272, 25.10.1996, p. 32).

      (5)  JO L 334, 31.12.1993, p. 17.